仄声，程垓词「歌声轻度红儿」，轻字平声；第三句，晏词别首「疑怪昨宵春梦好」，疑字平声，昨字仄声；第四句，晏词别首「元是今宵斗草赢」，元字平声，赵善扛词「梦绕清江江水南」，下江字平声；第五句，晏词别首「笑从双脸生」，笑字仄声，双字平声。谱内可平可仄据此。李煜四十年来家国，三千里地山河。凤阁龙楼连霄汉，玉树琼枝作烟萝。几曾识干戈？一旦归为臣虏，沈腰潘鬓销磨。最是仓皇辞庙日，教坊犹奏别离歌。垂泪对宫娥。辛弃疾醉里挑灯看剑，梦回吹角连营。八百里分麾下炙，五十弦翻塞外声。沙场秋点兵。 马作的卢飞快